KOMISIJA ZA OCJENU I ODBRANU

ZAVRŠNOG RADA NA DRUGOM (II) CIKLUSU STUDIJA

  V i j e ć u -

Fakulteta političkih nauka

# I Z V J E Š T A J

KOMISIJE ZA OCJENU I ODBRANU ZAVRŠNOG RADA

Odlukom vijeća Fakulteta političkih nauka od 6.6.2023.godine broj: 01-3-14-8-2/23 imenovani smo u komisiju za ocjenu i odbranu završnog rada na drugom (II) ciklusu studija (4+1) studentice Vesne Simikić pod naslovom:

ZAŠTITA LIČNIH PODATAKA U ZDRAVSTVENIM INFORMACIONIM SISTEMIMA

Komisija je u sastavu:

1. Prof.dr Mario Hibert, predsjednik
2. Prof.dr Saša Mrdović, mentor/član
3. Prof.dr Emir Vajzović, član
4. Prof.dr Zlatan Bajramović, zamjenik člana

Mentor rada je prof.dr Saša Mrdović.

Shodno Pravilima studiranja drugi (II) ciklus studija na Univerzitetu u Sarajevu, studentica je podnijela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada - radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Rad se sastoji od uvoda, pet poglavlja i zaključka.

U uvodnom poglavlju navedeni su obrazloženje teme i motivacija rada, te cilj rada i data je struktura ostatka rada.

Poglavlje jedan daje teorijsko metodološki okvir rada. U poglavlju su definisani osnovni pojmovi i okvir istraživanja.

Drugo poglavlje objašnjava opšte metode zaštite podataka u informacionim sistemima. Opisani su svi uobičajeni elementi kompletne zaštite informacija od sigurnosne politike do obaveza korisnika.

U trećem poglavlju opisan je standard za upravljanje informacijskom sigurnošću ISO 27001. Navedene su njegove karakteristike, struktura i principi implementacije. Posebno je obrađeno upravljanje sigurnošću informacije u zdravstvu.

Poglavlje četiri navodi zakonski okvir zaštite ličnih podataka. Napravljen je osvrt na principe i procese za javno zdravlje Svjetske zdravstvene organizacije, Opštu uredbu Evropske unije o zaštiti ličnih podataka (GDPR) i Zakon o zaštiti ličnih podataka Bosne i Hercegovine.

Peto poglavlje predstavlja suštinu rada. U njemu je izvršena analiza upravljanja zaštitom ličnih podataka u integrisanom zdravstvenom informacionom sistemu republike srpske. Analizirano je funkcionisanje i namjena integrisanog zdravstvenog informacionog sistema. Opisan je način organizovanja podataka u integrisanom zdravstvenom informacionom sistemu. Napravljen je osvrt na usklađenost integrisanog zdravstvenog informacionog sistema sa Zakonom o zaštiti ličnih podataka Bosne i Hercegovine. Razmotrena je uloga administratora integrisanog zdravstvenog informacionog sistema Republike Srpske. Objašnjen je pristup podacima i njihova bezbjednost.

U zaključku, kandidatkinja rezimira stečena iskustva i naglašava najbitnije rezultate rada.

Komisija konstatira da je završni rad studentice Vesne Simikić rad u kojem je studentica obradila odabranu temu primjenom naučnih/stručnih metoda, te time dokazala da je savladala nastavni plan i program studija, stekla potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću Fakulteta političkih nauka Univerziteta u Sarajevu da prihvati izvještaj i studentici Vesni Simikić odobri javnu odbranu.

Sarajevo, 6.10.2023.godine

K O M I S I J A:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr. Prof.dr Mario Hibert, predsjednik

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr Saša Mrdović, mentor/član

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr Emir Vajzović, član

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr Zlatan Bajramović, zamjenik člana